Alexander Dubček

Alexander Dubček, politikisto 1921-1992 esis Generala Sekretario di Komunista Partiso di Chekoslovakia (equivalanta a prezidanto di lando) de 5 di januaro 1968 til 17 di aprilo 1969.

Il esis Unesma Sekretario di la Komunista Partiso di Chekoslovakia depos januaro 1968; ilua esforci por reformar la lando, donante plusa yuri a civitani, esis ne bone recevita da la Soviet-Uniono. En julio eventis ne-sucesoza negociadi inter Chekoslovakia e la Soviet-Uniono. Ye 21 di agosto 1968, armei de kin landi di la Pakto di Warszawa − 250000 soldati e 2000 tanki − eniris Chekoslovakia. Dubček avizis ne-rezisto. 137 civitani mortis; Dubček, kun plura kolegi, arestesis e duktesis a Moskva; il darfis retrovenar ye 27 agosto.

Pos la "velura revoluciono" di 1989, il elektesis kom prezidanto di la federala asembluro di Chekoslovakia, e ri-elektesis en 1990 e 1992. Il mortis ye 7 di novembro 1992, plura semani pos grava automobil-acidento.

 Interhelpo 
La patro (Stefan Dubček) di Alexander Dubček implikesis en Interhelpo, la help-organizuro qua sucesis konstruktar fabrikerii ed edifici en Kirgiziahttps://www.britannica.com/biography/Alexander-DubcekProgreso 326 (2002), pagino 20, http://www.ido.li/Revueyo/Progreso/progreso326.pdf. Alexander Dubček evis quar kande il iris kun sua familio a Kirgizia, e vivis en la kolektivo di Interhelpo.  https://cesky.radio.cz/interhelpo-komunismus-nanecisto-8781576. 

Kategorio:Prezidanti di Chekoslovakia
Kategorio:Chekoslovakia
Kategorio:Interhelpani